སིདྡྷི་རསྟུ།
འདིར་རྒྱལ་བའི་གཙུག་ལག་ཁང་རིན་པོ་ཆེ་གསེར་གྱི་ཏ་ལ་ལྟར་
འབར་ཞིང་ཆེས་གསལ་བ་འདི་གཙོ་བོར་བྱས་པའི་ལྷ་ཁང་སོ་སོའི་ལྷ་གྲངས་ནི་གསེར་ཁང་ན་
བཞུགས་པའི་གཙོ་བོ་འབུར་དུ་གསེར་ཟངས་ལས་གྲུབ་པའི་ཐུབ་པ་གཙོ་འཁོར་གསུམ། བྲག་
རི་ ལ་བཞུགས་ པའི་ ལྡེར་ སྐུ། སངས་རྒྱས་མར་མེ་མཛད། རྗེ་བཙུན་བྱམས་པ། རྡོ་རྗེ་ཀུན་
དགའ་བཟང་པོ། རྡོ་རྗེ་འཆང་ཀུན་དགའ་དབང་ཕྱུག །གནས་བརྟན་བཅུ་དྲུག །རྒྱལ་ཆེན་བཞི།
དྷརྨཱ་ཏ། ཧོ༌ཤང༌། གུར༌གྱི༌མགོན༌པོ་ལོགས་རིས་ལ་བཞུགས་པ། སངས་རྒྱས་སྣང་བ་མཐའ་
ཡས། ཕྱོགས་བཅུ་མུན་སེལ་ནས་གསུངས་པའི་ཕྱོགས་བཅུའི་སངས་རྒྱས། བྱང་སེམས་ཉེ་བའི་
སྲས་བརྒྱད། གཙོ་བོ་དེ་རྣམས་ལ་ལྡེམ་བྱང་སེམས་གཉིས་གཉིས། གཙོ་ཕྲན་ཀླུ་དབང་གི་རྒྱལ
པོ། སྨན་གྱི་བླ། སྒོའི་སྟེང་ནས་གཟུངས་གྲྭ་ལྔ། གཡས་གཡོན་དུ་མི་གཡོ་དཀར་སྔོ། དམར་པོ་
སྐོར་གསུམ། མགོན་པོ་ལྕམ་དྲལ། རྣམ་སྲས། རྟ་བདག་བརྒྱད། བསྐལ་བཟང་ནས་གསུངས་
པའི་སངས་རྒྱས་སྟོང༌། སངས་རྒྱས་སུམ་ཅུ་སོ་ལྔ། ཡུམ་ནས་གསུངས་པའི་ཕྱོགས་བཅུའི་
སངས་རྒྱས། དུས་གསུམ་གྱི་སངས་རྒྱས། སྒམ་རིས་ལ། སྐྱེས་རབས་མཛད་བཅུ། ཆོ་འཕྲུལ་
རྒྱས་པ། འཁོར་རྣམ་བཞིའི་ཞུས་ལན་རྣམས་བཞུགས། དུས་གསུམ་སངས་རྒྱས་བླ་མ་དང༌། །
བསྟན་སྲུང་འཁོར་བཅས་ལ་སོགས་པ། །རབ་མང་ལྷ་ཡི་གཟུགས་ཀྱི་སྐུ། །སྟོང་དང་ཉིས་བརྒྱ་
ཉི་ཤུ་ལྔ། །
ཀ་དྲུག་མ་སྟེང་མ། ལོགས་བྲིས་ཀྱི་གཙོ་བོ་རྡོ་རྗེ་འཆང་གཙོ་འཁོར་གསུམ། གྲུབ་
-84-

བསྐུལ་ཚིག་འབུལ་ཡིག་ཤིས་བརྗོད་སྐོར།
ཆེན་བརྒྱད་ཅུ་བལ་གཞུང་གཙོ་བོར་བྱས་ཤིང༌། ཐུབ་པ་སྦྱིན་གྱིས་གསུང་གིས་ཁ་བསྐང་བ།
ཆོས་རྒྱལ་མེས་དབང་རྣམ་གསུམ། ཨུ་རྒྱན་པདྨ། ཞི་འཚོ་ཡབ་སྲས། དམ་པ་སངས་རྒྱས། ཀ་
ཅོག་རྣམ་གཉིས། ལོ་ཆེན་རིན་བཟང་། ཞང་སྣ་ནམ་ཡེ་ཤེས་སྡེ། མི་ལ་རས་པ། སེང་གཡབ་ལ།
ལམ་འབྲས་བླ་བརྒྱུད། ཆོས་ཀྱི་རྗེ་པཎྜི་ཏ་ཆེན་པོ། ཆོས་རྗེ་རྭ་ཆེན། ཆོས་རྗེ་བསོད་ནམས་ལྷུན་
གྲུབ། རྡོ་རྗེ་འཆང་དང་ཞལ་སྤྲོད་ཡར་བསྒྱུར་ལ། ཆོས་རྗེ་བདེ་ལེགས་རྒྱལ་མཚན་ཡབ་སྲས་
གཉིས། ཡེ་ཤེས་མགོན་པོ་ཕྱག་བཞི་པ་རྣམས་བཞུགས། ཁྱབ་བདག་རྒྱལ་བ་རྡོ་རྗེ་འཆང༌། །
གྲུབ་ཆེན་རྒྱ་བོད་བྱོན་རྣམས་དང་། །བཀའ་དྲིན་ཆེ་བའི་མཁས་གྲུབ་སྟེ། །བརྒྱ་དང་ཉི་ཤུ་རྩ་བཞི
བཞུགས། །
ཡང་སྟེང་གི་གསང་སྔགས་ལྷ་ཁང་ལ། ལོགས་བྲིས་ཀྱི་དབུས་སུ་རྡོ་རྗེ་འཆང་
གཙོ་འཁོར་གསུམ། གཡས་ཕྱོགས་ལ་གསང་འདུས་རིགས་གསུམ། འཁོར་ཆེན། འབྱུང་
འདུལ་གཙུག་ཏོར་འཁོར་ལོ་བསྒྱུར་བ། གཡོན་ཕྱོགས་ལ་དུས་ཀྱི་འཁོར་ལོ། སྙིང་པོ་ཀྱེ་རྡོ་རྗེ།
གུར་གྱི་གཙོ་བོ་རྡོ་རྗེ་ཅན། སཾ་བྷུ་ཊི། རྡོ་རྗེ་དབྱིངས། བདེ་ཆོག་ལོ་ནག་གཉིས། མཧཱ་མ་ཡ། རྡོ་
རྗེ་གདན་བཞི་གཙུག་ཏོར་རྣམ་རྒྱལ། དཔལ་གུར་གྱི་མགོན་པོ། རྒྱལ་པོ་རྣམ་ཐོས་སྲས་སོགས་
གཙོ་བོ་ཉེར་གཅིག །གཙོ་ཕྲན་རྡོ་རྗེ་བདག་མེད་མ། རྡོ་རྗེ་ཕག་མོ། རྡོ་རྗེ་རྣམ་འབྱོར་མ། མེེ་ཏྲི་
མཁའ་སྤྱོད། མི་གཡོ་བ་བླ་མེད། ཁྲོ་བོ་རྨེ་རྩེགས། ཀླུ་དབང་རྒྱལ་པོ། རིགས་གསུམ་མགོན་པོ།
རྗེ་བཙུན་སྒྲོལ་མ་སྔོན་པོ། འཇམ་དབྱངས་བདུན་བརྒྱུད། རྡོ་རྗེ་འཆང་ཀུན་དགའ་བཟང་པོ།
ཆོས་རྗེ་མུས་ཆེན། འཇམ་དབྱངས་ཆོས་རྗེ། ཆོས་རྗེ་ཀུན་དགའ་དབང་ཕྱུག །ཆོས་རྗེ་དཔལ་
ལྡན་རྡོ་རྗེ། གཙོ་བོ་རྣམས་ཀྱི་འཁོར་མང་བ་ལ་བརྒྱད། ཉུང་བ་ལ་བཞི། འཁོར་དང་མཉམ་པའི་
སྐུ། ཚེ་དཔག་མེད། རིགས་ལྔ། རྟ་མགྲིན། གདོང་དྲུག །རྡོ་རྗེ་རྣམ་འཇོམས། དུས་འཁོར་ལྟན་
སྐྱེས། བདེ་ཆོག་དཀར་པོ། སྡོམ་འབྱུང༌། སངས་རྒྱས་ཐོད་པ། རི་ཁྲོད་ལོ་མ་གྱོན་མ། སྒོའི་སྟེང་
-85-

བརྩེ་ཆེན་འོད་《སྣང་ལས། གློ་བོ་མཁན་ཆེན་བཀའ་འབུམ། ༼ཆ
དུ་གཟུངས་གྲྭ་ལྔ། སྒྲོལ་དཀར། དམར་པོ་སྐོར་གསུམ། ཆོས་སྐྱོང་མ་ནིང་། ཕྱག་དྲུག་པ། ཕྱག་
བཞི་པ། སྟེང་སྟར་ཕུགས་མ་ལ་ལམ་འབྲས་བླ་བརྒྱུད། གཡས་ཕྱོགས་ལ་གསང་འདུས་བརྒྱུད་
པ། གཡོན་ ཕྱོགས་ བདེ་ མཆོག་ བརྒྱུད་ པ། སེང་ གཡབས་ ལ་ བྱང་ ཆེན་ མཆོད་རྟེན། བྱམས་
འཇམ་དབྱངས། འཛམ་གླིང་རྒྱན་དྲུག་མཆོག་གཉིས་རྣམས་བཞུགས། གསང་བ་བླ་ན་མེད་
པའི་ལྷ། །ཤིང་ཏུ་ཟབ་པའི་རྒྱུད་གསུངས་པ། །གཙོར་གྱུར་བླ་མ་བརྒྱུད་པ་རྣམས། །ཉིས་བརྒྱ་
དང་ནི་བདུན་ཅུ་བརྒྱད། །
དེ་ཡི་ཕྱིའི་གཡབས་བསྐོར་ལ་བདེ་གཤེགས་མཆོད་རྟེན་བརྒྱད། གྷནྡྷོ་ལ་ལ་
བཞུགས་པ་ཐུབ་པ་གཙོ་འཁོར་གསུམ། ཡང་རིགས་ལྔ། ཐུབ་དྲུག །རྣལ་འབྱོར་དབང་ཕྱུག་
བིརླ་ བ་པའི་རྣམ་འགྱུར་དྲུག་གི་བཀོད་པ། གྲུབ་ཆེན་ས་ར་ཧ། གཡག་རོང་གཉིས། རྒྱལ་པོ་
སྲོང་བཙན་སྒམ་པོ་ལ་འཁོར། ཁྲི་སྲོང་ལྡེ་བཙན། ཁྲི་རལ། སྲས་གུང་རི་གུང་བཙན། བལ་མོ་
ཟ། རྒྱ་མོ་ཟ། སློབ་དཔོན་ཐོན་མི་སཾ་བྷོ་ཊ་རྣམས་བཞུགས། ཆོས་ཀྱི་སྐུའི་རྟེན་མཆོག་དང༌། །
གཟུགས་སྐུ་གཉིས་དང་དེས་སྤྲུལ་པའི། །ལྷག་པར་མོས་པའི་སྐུ་ཡི་ཚོགས། །བརྒྱ་ཕྲག་བཅུ་
དང་གསུམ་བཅས་བཞུགས། །
སྒོ་ཁང
ཁང་ལ་རི་མོའི་གཙོ་མཐོང་བ་དོན་ལྡན་གྱི་བཀོད་པ་འཇམ་དཔལ་རྩ་བརྒྱུད་
ནས་བཤད་པ། དེའི་གཡས་གཡོན་ལ་དཔལ་མགོན་བདུན་ཅུ་རྩ་ལྔ། གཙོ་བོ་ལས་ཅུང་ཟད་
ཆུང་བ། རྒྱལ་ཆེན་བཞི། གཙོ་ཕྲན་འཇམ་དབྱངས། ཕྱག་ན་རྡོ་རྗེ། སེངྒེ་སྒྲ། ལྷ་མོ་འོད་ཟེར་
ཅན། རྣལ་འབྱོར་དབང་ཕྱུག་བིརླ་པ་རྣམས་བཞུགས། ཀུན་གྱིས་མཐོང་བ་དོན་ལྡན་ཞིང༌། །ཕྱི་
ནང་བར་ཆད་ཞི་བྱའི་ཕྱིར། ཁྱད་པར་འཕགས་པའི་ལྷ་ཡི་སྐུ། །བརྒྱད་ཅུ་ལྔར་བཅས་ལེགས་
པར་བཞུགས། །དེ་ལྟར་ལེགས་པར་བསྒྲུབས་ཤིང་མཐར་ཕྱིན་པ་འདི་རྣམས་ཀྱི་ལྷའི་རྟེན་པོའི་
རྒྱུད་དང༌། རྒྱ་གཞུང་དང་བོད་གཞུང་ཁུངས་མ་རྣམས་དང་བསྟུན་པའི་བཀོད་བཞག་ལ་སོགས་
-86-

བསྐུལ་ཚིག་འབུལ་ཡིག་ཤིས་བརྗོད་སྐོར།
པ་དགེ་བའི་བཤེས་གཉེན་སྡོམ་བརྩོན་ཀུན་དགའ་མཆོག་གྲུབ་ཅེས་བྱ་བས་བགྱིས་ཏེ་དག་པར་
བྱས་སོ། །བདེན་པ་གསུང་བའི་ཆོས་ཀྱི་ཆར། །དྲི་མེད་མེ་ཏོག་སིལ་མ་ཡིས། །ས་དང་བར་
སྣང་ཀུན་གང་ལྟར། །དགེ་བས་ཕྱོགས་ཀུན་གང་བར་སྨོན། །མངྒ་ལཾ། བྷ་ཝནྟ། དགེ་ལེགས།།